ai4bharat/Pralekha huggingface dataset:
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
வளாகங்களில் அனுமதியற்று இருப்பவர்கள் மீது கடும் நடவடிக்கை
குடியிருப்பு வசதிகளில் அனுமதியற்று இருப்பவர்களுக்கான விரிவான வெளியேற்ற முறைகள்
“பொது வளாகங்கள்  திருத்த சட்டவரைவு, 2019-க்கு அமைச்சரவை ஒப்புதல்
எதிர்வரும் நாடாளுமன்ற கூட்டத்தில் புதிய சட்டவரைவு அறிமுகப்படுத்தப்படுகிறது
பொது வளாகங்களில் உள்ள குடியிருப்பு வசதிகளில் அனுமதியற்று இருப்பவர்கள் மீது கடும் நடவடிக்கை எடுக்கச் செய்யும் வகையில், பிரதமர் திரு.நரேந்திர மோடியின் தலைமையில் நடைபெற்ற மத்திய அமைச்சரவை, “பொது வளாகங்கள்  திருத்தச் சட்டவரைவு, 2019”-ஐ அறிமுகப்படுத்திட ஒப்புதல் அளித்தது.
தாக்கம் :
இந்த திருத்தங்கள், அரசு குடியிருப்புகளில் அனுமதியற்று இருப்பவர்களின் மென்மையாக மற்றும் விரைவாக வெளியேற்றுவதற்கு வழிவகை செய்வதுடன், அத்தகைய காலி குடியிருப்புகளை காத்திருப்போர் பட்டியலில் முதிர்ச்சியடைந்துள்ள தகுதியுள்ள நபர்களுக்கு கிடைக்க வகை செய்யும்.
குடியிருப்பு வசதிக்காக காத்திருக்கும் காலத்தை இது குறைக்கும்.
தாக்கங்கள் :
இந்த புதிய சட்டவரைவு, பொது வளாகங்கள்  திருத்தச் சட்டவரைவு, 2017”-க்கு பதிலாக இடம் பெறும்.
இது எதிர்வரும் நாடாளுமன்ற கூட்டத்தொடரில் அறிமுகப் படுத்தப்படும்.
செயலாக்கம் :
இந்தச் சட்டவரைவு பொது வளாகங்கள்  சட்டம் 1971, பிரிவு 2, பிரிவு 3 மற்றும் பிரிவு 7 ஆகியவற்றில், பிரிவு 2-ல் உட்பிரிவு -க்கு முன்பாக உட்பிரிவு  சேர்த்தும், சட்டப்பிரிவு 3-ல் சட்டப்பிரிவு 3A-க்கு கீழ் புதிய சட்டப்பிரிவு 3B சேர்த்தும் மற்றும் சட்டப்பிரிவு 7-ன் கீழ் உட்பிரிவு -ன் கீழ் புதிய உட்பிரிவு 3A சேர்த்தும் திருத்தங்களைக் கோருகிறது.
இந்த புதிய திருத்தங்கள், குடியிருப்பு வசதிகளில் அனுமதியற்று இருப்பவர்களை வெளியேற்றுவதற்கான விரிவான செயல்முறைகளை உடைமை அலுவலர் செயல்படுத்திடவும், வழக்கு காலத்தில் குடியிருந்ததற்காக சேத கட்டணம் விதித்திடவும் வழிசெய்யும்.
அரசு குடியிருப்புகளிலிருந்து, அனுமதியற்று இருப்பவர்களை விரைவாக வெளியேற்றுவதற்கும், தகுதியான நபர்களுக்கு குடியிருப்பு வசதிகள் அதிகளவில் கிடைக்கச் செய்வதற்கும் வழிவகுக்கும்.
பிரதமர் அலுவலகம்
ராணுவ வீரர்களுக்கு மரியாதை செலுத்தும் விதமாக தீபாவளி அன்று விளக்கேற்ற பிரதமர் வேண்டுகோள்
நமது நாட்டை துணிச்சலோடு காக்கும் ராணுவ வீரர்களுக்கு மரியாதை செலுத்தும் விதமாக இந்த தீபாவளியின் போது நாமும் ஒரு விளக்கை ஏற்றுவோம் என்று பிரதமர் திரு நரேந்திர மோடி கூறியுள்ளார்.
"நமது நாட்டை துணிச்சலோடு காக்கும் ராணுவ வீரர்களுக்கு மரியாதை செலுத்தும் விதமாக இந்த தீபாவளியின் போது நாமும் ஒரு விளக்கை ஏற்றுவோம். நம்முடைய வீரர்கள் வெளிப்படுத்தும் சிறப்பான தீரத்துக்கான நம்முடைய நன்றியை வார்த்தைகளால் கூறி விட முடியாது. எல்லைகளில் காவல் காப்பவர்களின் குடும்பங்களுக்கும் நாம் நன்றி உடையவர்களாக இருக்கிறோம்," என்று டிவிட்டர் பதிவு ஒன்றில் பிரதமர் கூறியுள்ளார்.
பெட்ரோலியம் மற்றம் இயற்கை எரிவாயு அமைச்சகம்
பசுமை எரிபொருள் வசதிகளுடன் 1578 பெட்ரோல் பம்புகள்
பெட்ரோலியம் மற்றும் இயற்கை எரிவாயுத் துறை இணை அமைச்சர் ஸ்ரீ ராமேஸ்வர் டெலி இன்று மக்களவையில் ஒரு கேள்விக்கு எழுத்துப்பூர்வமாக அளித்த பதிலில், 08.11.2019 தேதியிட்ட தீர்மானத்தின்படி, சந்தைப் போக்குவரத்து எரிபொருட்களுக்கு அதாவது மோட்டார் ஸ்பிரிட்/உயர்வேக டீசல்-க்கு அங்கீகாரம் வழங்குவதற்கான வழிகாட்டுதல்களை அரசாங்கம் திருத்தியுள்ளது என்று தெரிவித்தார்.
அதன் படி, வழக்கமான எரிபொருட்கள் தவிர, அங்கீகரிக்கப்பட்ட நிறுவனங்கள் மற்றும் எண்ணெய் சந்தைப்படுத்தும் நிறுவனங்கள், OMC க்கள், குறைந்தபட்சம் ஒரு புதிய தலைமுறை மாற்று எரிபொருளையாவது தங்கள் முன்மொழியப்பட்ட சில்லறை விற்பனை நிலையங்களில் சந்தைப்படுத்துவதற்கான வசதிகளை மூன்று ஆண்டுகளுக்குள் நிறுவ வேண்டும். மேலும், 08.03.2002 & 10.08.2015 தேதியிட்ட தீர்மானத்தின் கீழ் அங்கீகரிக்கப்பட்ட நிறுவனங்கள், 08.11.2019க்குப் பிறகு தங்களது உத்தேச சில்லறை விற்பனை நிலையங்களில் குறைந்தபட்சம் ஒரு புதிய தலைமுறை மாற்று எரிபொருளை சந்தைப்படுத்துவதற்கான வசதிகளை நிறுவ வேண்டும்.
01.01.2022 அன்று மாநிலம்/யூனியன் பிரதேசம் வாரியாக, பொதுத்துறை OMC-களின் சில்லறை விற்பனை நிலையங்கள் குறைந்தபட்சம் ஒரு புதிய தலைமுறை மாற்று எரிபொருளைக் கொண்டவை மற்றும் 01.01.2022 நிலவரப்படி, மின்சார வாகனம் சார்ஜ் செய்யும் நிலையத்தின் வசதியைக் கொண்ட OMC-களின் சில்லறை விற்பனை நிலையங்களின் விவரங்கள் இணைக்கப்பட்டுள்ளன.
இந்த இணைப்பின் படி
தமிழ் நாட்டில் குறைந்தது ஒரு புதிய தலைமுறை மாற்று எரிபொருளைக் கொண்ட OMC, RO-க்களின் எண்ணிக்கை-152:
EV சார்ஜிங்/பேட்டரி மாற்றும் வசதி கொண்ட OMC ROக்களின் எண்ணிக்கை-76
புதுச்சேரியில் குறைந்தது ஒரு புதிய தலைமுறை மாற்று எரிபொருளைக் கொண்ட OMC, RO-க்களின் எண்ணிக்கை-4:
EV சார்ஜிங்/பேட்டரி மாற்றும் வசதி கொண்ட OMC ROக்களின் எண்ணிக்கை-2
ஆதாரம்: எண்ணெய் சந்தைப்படுத்தும் நிறுவனங்கள்
விண்வெளித்துறை
2022 ஆகஸ்ட்டில் சந்திரயான்- 3 -ஐ விண்ணில் செலுத்த திட்டமிட்டுள்ளதாக மத்திய அமைச்சர் டாக்டர் ஜிதேந்திர சிங் தெரிவித்துள்ளார்
2022 ஆகஸ்ட்டில் சந்திரயான்-3-ஐ விண்ணில் செலுத்த திட்டமிட்டுள்ளதாக மத்திய அறிவியல் மற்றும் தொழில்நுட்பத் துறை இணை அமைச்சர் , புவி அறிவியல் துறை இணை அமைச்சர் , பிரதமர் அலுவலகம், ஊழியர் நலன், மக்கள் குறைதீர்ப்பு , ஓய்வூதியங்கள், அணுசக்தி , விண்வெளித் துறை இணை அமைச்சர் டாக்டர் ஜிதேந்திர சிங் இன்று தெரிவித்தார்.
சந்திரயான்-2லிருந்து கற்றுக்கொண்டது மற்றும் தேசிய அளவிலான நிபுணர்களின் ஆலோசனைகள் அடிப்படையில் சந்திரயான்-3-ஐ வெற்றிகரமாக்கும் செயல்கள் நடைபெறுகின்றன என்று அமைச்சர் டாக்டர் ஜிதேந்திர சிங் மக்களவையில் கேள்வி ஒன்றுக்கு எழுத்து மூலம் அளித்த பதிலில் தெரிவித்தார். இது தொடர்பான வன்பொருள்கள் அவற்றின் சோதனைகள் வெற்றிகரமாக முடிக்கப்பட்டு 2022 ஆகஸ்ட்டில் செலுத்த திட்டமிடப்பட்ட்டுள்ளது.
2022 ஜனவரி முதல் டிசம்பர் வரை 19 செலுத்தல்களுக்குத் திட்டமிட்டுள்ளதாகவும் இவற்றில் 08 செலுத்து வாகனத் திட்டங்கள், 07 விண்கலத் திட்டங்கள், 04 தொழில்நுட்ப செய்முறை திட்டங்கள் என்றும் அமைச்சர் கூறினார்.
நடைமுறையில் உள்ள பல திட்டங்கள் கொவிட்-19 பெருந்தொற்று காரணமாக பாதிக்கப்பட்டன. விண்வெளித்துறை சீர்திருத்தங்கள், புதிதாக அறிமுகம் செயபப்பட்ட தேவையால் இயக்கப்படும் மாதிரிகள் பின்னணியில் திட்டங்களுக்கு மறுமுன்னுரிமை அளிக்கப்பட்டுள்ளது என்றும் டாக்டர் ஜிதேந்திர சிங் தெரிவித்தார். கடந்த 3 ஆண்டுகளில் செயல்படுத்தப்பட்ட திட்டங்களையும் அவர் பட்டியலிட்டார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1795030
-----
(Visitor Counter : 240
நுகர்வோர் நலன், உணவு மற்றும் பொது விநியோகம் அமைச்சகம்
காரீப் நெல் கொள்முதல் இதுவரை இல்லாத அளவில் உயர்வு: சுமார் 129.03 லட்சம் விவசாயிகள் பயனடைந்தனர்
நெல் கொள்முதல் இதுவரை இல்லாத அளவுக்கு உயர்ந்துள்ளது. கடந்த 2019-20ஆம் ஆண்டு காரீப் சந்தைப் பருவத்தில், மிக உயரிய அளவு கொள்முதலாக இருந்த 773.45 லட்சம் மெட்ரிக் ‘டன்’னையும் கடந்துவிட்டது. இதன் மூலம் நடப்பு காரீப் கொள்முதலில், சுமார் 129.03 லட்சம் விவசாயிகள், குறைந்தபட்ச ஆரவு விலையாக ரூ. 1,64,951.77 கோடி பெற்றுள்ளனர்.
நடப்பு 2020-21 காரீப் சந்தைப் பருவத்தில் நெல்கொள்முதல் சுமுகமாக நடக்கிறது. நெல் கொள்முதல் செய்யும் மாநிலங்களில் கடந்த 23ஆம் தேதி வரை 873.68 லட்சம் மெட்ரிக் டன் நெல் கொள்முதல் செய்யப்பட்டுள்ளன.
கோதுமை உற்பத்தி செய்யப்படும் மாநிலங்களில், கடந்த 18ஆம் தேதி வரை, 433.44 லட்சம் மெட்ரிக் டன் கோதுமை கொள்முதல் செய்யப்பட்டுள்ளன. கடந்தாண்டு இதே காலத்தில் 389.93 லட்சம் மெட்ரிக் டன் கோதுமை கொள்முதல் செய்யப்பட்டது குறிப்பிடத்தக்கது. இதன் மூலம் 49.20 லட்சம் விவசாயிகள் குறைந்தபட்ச ஆதரவு விலையாக ரூ. 85603.57 கோடி பெற்றுள்ளனர்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1748613
----
(Visitor Counter : 208
பிரதமர் அலுவலகம்
பொதுத் தேர்தலில் மகத்தான வெற்றிபெற்றதற்காக, நியூசிலாந்து பிரதமருக்கு, பிரதமர் திரு. நரேந்திர மோடி வாழ்த்து
பொது தேர்தலில் மகத்தான வெற்றி பெற்றதற்காக, நியூசிலாந்து பிரதமர் ஜெசிந்தா ஆர்டர்னுக்கு, பிரதமர் திரு.நரேந்திர மோடி வாழ்த்து தெரிவித்துள்ளார்.
டிவிட்டரில் அவர் விடுத்துள்ள பதிவில், "மகத்தான வெற்றி பெற்றதற்காக, நியூசிலாந்து பிரதமர் ஜெசிந்தா ஆர்டர்னுக்கு, எனது இதயபூர்வமான வாழ்த்துக்கள். ஓராண்டுக்கு முன் நடந்த நமது சந்திப்பை நினைத்து பார்க்கிறேன். இந்தியா-நியூசிலாந்து இடையேயான உறவை, மேலும் உயர்ந்த நிலைக்கு எடுத்துச் செல்லும் வகையில் இணைந்து பணியாற்றுவதை எதிர்நோக்கியுள்ளேன்.’’ என குறிப்பிட்டுள்ளார்.
தொலைதொடர்பு மற்றும் தகவல் தொழில்நுட்ப அமைச்சகம்
இந்திய அஞ்சலக பணப்பட்டுவாடா வங்கி அமைக்கும் திட்ட மதிப்பீட்டை திருத்தியமைக்க அமைச்சரவை ஒப்புதல் அஞ்சலகங்களில் வங்கிச் சேவைகளுக்கு ஊக்கம்
இந்திய அஞ்சல் பணப்பட்டுவாடா வங்கி அமைப்பதற்கான திட்ட மதிப்பீட்டை ரூ. 800 கோடியில் இருந்து ரூ. 1435 கோடியாக திருத்தியமைப்பதற்கு பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் அளித்துள்ளது. திருத்தியமைக்கப்பட்ட செலவு மதிப்பீடுகளில் கூடுதலாக உள்ள ரூ. 635 கோடியில் தொழில்நுட்ப செலவுகள் ரூ. 400 கோடி மற்றும் மனிதவள செலவுகள் ரூ. 235 கோடி அடங்கும்.
விவரங்கள்:
இந்திய அஞ்சல் பணப்பட்டுவாடா வங்கிச் சேவைகள் 2018 செப்டம்பர் 1ம் தேதியில் இருந்து 650 அஞ்சலக கிளைகளிலும் 1.55 லட்சம் அலுவலக அஞ்சலகங்களிலும் 2018 டிசம்பர் முதல் கிடைக்கும்.
- இந்த திட்டம் 3500 திறன் பெற்ற வங்கிப்பணி நிபுணர்கள் மற்றும் நாடு முழுவதும் நிதி கல்வியறிவை பரப்புவதில் ஈடுபட்டுள்ள இதர நிறுவனங்களைச் சேர்ந்தவர்களுக்கும் வேலைவாய்ப்புகளை உருவாக்கும். சாமானிய மனிதர்களுக்கு மிகவும் அணுகத்தக்க, கட்டுபடியாகக்கூடிய மற்றும் நம்பிக்கையான வங்கியை உருவாக்குவது; வங்கிச் சேவைகளை பெறாதவர்களுக்கு நிதி உள்ளடக்கத்திற்கான தடைகளை நீக்குவது; வங்கிச் சேவைகளை வீடுகளின் வாசலிலேயே அளிப்பது அதன் மூலம் செலவுகளை குறைப்பது ஆகியவை இந்த திட்டத்தின் நோக்கமாகும்.
- இந்த திட்டம் அரசின் குறைவான ரொக்கம் என்ற தொலைநோக்கு பார்வைக்கு ஆதரவு அளிப்பதுடன் பொருளாதார வளர்ச்சி மற்றும் நிதி உள்ளடக்கத்தை மேம்படுத்தும்.
- இந்திய அஞ்சல் பணப்பட்டுவாடா வங்கியின் தகவல் தொழில்நுட்ப கட்டமைப்பு வங்கித் தர செயல்திறன், மோசடி மற்றும் ஆபத்துகளை நீக்கும் தரங்களைக் கருத்தில் கொண்டும் பணப்பட்டுவாடா மற்றும் வங்கித்துறையின் சிறந்த நடைமுறைகளைக் கருத்தில் கொண்டும் உருவாக்கப்பட்டுள்ளது.
இந்திய அஞ்சல் பணப்பட்டுவாடா வங்கி சேவைகள்
இந்திய அஞ்சல் பணப்பட்டுவாடா வங்கி தனது தொழில்நுட்பம் சார்ந்த தீர்வுகள் மூலம் கட்டண/நிதி சேவைகள் அளிக்கும். இந்த சேவைகளை அஞ்சல் துறை பணியாளர்கள்/கடை நிலை முகவர்கள் அளித்து அவர்களை வெறும் தபால்களை அளிப்பவர் என்ற நிலையில் இருந்து நிதிச் சேவைகளை அளிப்பவர்களாக மாற்றும்.
இந்திய அஞ்சல் பணப்பட்டுவாடா வண்ட்க்கி கடை நிலை ஊழியர்களுக்கு ஊக்கத்தொகை/கமிஷனை அவர்களின் வங்கிக் கணக்கில் நேரடியாக செலுத்தி வாடிக்கையாளர்களிடையே இந்திய அஞ்சலக பணப்பட்டுவாடா வங்கியை பிரபலப்படுத்த அவர்களை ஊக்குவிக்கும்.
அஞ்சலக துறைக்கு கிடைக்கும் கமிஷனின் பகுதி அஞ்சலகங்களை அதிகரிக்க பயன்படுத்தப்படும்.
•••••
(Visitor Counter : 168
சாலைப் போக்குவரத்து மற்றும் நெடுஞ்சாலைத்துறை அமைச்சகம்
மின்சார வாகனங்களை பேட்டரிகள் இல்லாமல் விற்கவும் பதிவு செய்யவும் மத்திய சாலைப் போக்குவரத்து மற்றும் நெடுஞ்சாலைகள் அமைச்சகம் அனுமதி
மின்சார வாகனங்களை பேட்டரிகள் பொருத்தாமலே விற்கவும் பதிவு செய்யவும் மத்திய சாலைப் போக்குவரத்து மற்றும் நெடுஞ்சாலைகள் அமைச்சகம் அனுமதி அளித்துள்ளது. இதுதொடர்பாக அனைத்து மாநிலங்கள் மற்றும் யூனியன் பிரதேசங்களின் போக்குவரத்துத் துறை செயலாளர்களுக்கும் இந்த அமைச்சகம் கடிதம் அனுப்பியுள்ளது. பரிசோதனை முகமை அளித்த, வகைப்பாட்டு சான்றிதழ் அடிப்படையில், இந்த வாகனங்களை விற்கவும் பதிவு செய்யவும் அனுமதி அளிக்கலாம் என்று தெரிவிக்கப்பட்டுள்ளது. மேலும், பதிவு செய்யும்போது பேட்டரியின் தயாரிப்பு மற்றும் வகை குறித்தோ அல்லது வேறு எந்தத் தகவல்களையும் அளிக்க வேண்டிய அவசியம் இல்லை என்றும் அதில் குறிப்பிடப்பட்டுள்ளது. இருந்த போதிலும், மின்சார வாகனம் மற்றும் பேட்டரிக்கு  அடிப்படை மாடல் வகை மற்றும், மத்திய மோட்டார் வாகனங்கள் விதிகள் 1989-ன் விதி 126-இல் வரையறுக்கப்பட்டுள்ளவாறு, பரிசோதனை முகமைகளின் சான்றளிப்பைப் பெற்றிருக்க வேண்டும்.
மத்திய மோட்டார் வாகனங்கள் விதிகள், 1989-இன் கீழ், பொருத்தமான படிவங்கள் குறித்து மாநிலங்கள் / யூனியன் பிரதேசங்கள் கவனம் செலுத்த வேண்டும் என்றும் அந்தக் கடிதத்தில் குறிப்பிடப்பட்டுள்ளது. அதாவது படிவம் -21 , படிவம் - 22  மற்றும் படிவம் – 22 A  ஆகியவற்றில் கவனம் செலுத்துமாறு கூறப்பட்டுள்ளது.
மோட்டார் வாகனங்கள் விதி 47இன்  கீழ் இவை தேவைப்படுகின்றன. என்ஜின் எண் / மோட்டார் எண்  ஆகியவற்றை தெளிவாகக் குறிப்பிட வேண்டும்.
நாட்டில் மின்சார வாகனங்கள் பயன்பாட்டுக்கு வருவதை ஊக்குவிப்பதற்கான சூழலை உருவாக்குவதற்கு அரசாங்கம் தீவிர முயற்சிகள் எடுத்து வருகிறது. வாகனங்களால் மாசு ஏற்படுதலைக் குறைத்தல், கச்சா எண்ணெய் இறக்குமதி செலவைக் குறைக்க வேண்டும் என்ற நாட்டின் பரந்த நோக்கத்தை எட்டுவதற்கு அனைவரும் கூட்டாக முயற்சிக்க வேண்டிய தருணம் வந்துள்ளது. இது சுற்றுச்சூழலைப் பாதுகாப்பதற்கு உதவுவதாக மட்டுமின்றி, இறக்குமதி செலவை குறைக்கவும் உதவும் என்பதுடன், மின்சார வாகன உற்பத்தி தொழில் துறையின் வளர்ச்சிக்கு வாய்ப்புகளை உருவாக்குவதாக இருக்கும்.
இரு சக்கர மற்றும் மூன்று சக்கர மின்சார வாகனங்களை ஊக்குவிக்க, வாகனத்தின் விலையில் பேட்டரியின் விலையை  சேர்க்கக் கூடாது என்று அமைச்சகத்துக்கு கோரிக்கை விடுக்கப்பட்டுள்ளது. பேட்டரி இல்லாமல் வாகனத்தை விற்க அனுமதிக்க வேண்டும். இதன் மூலம் வாகனத்தின் விலைகள் குறையும். பேட்டரிகளை தனியாக விற்கலாம் என்றும் பரிந்துரைக்கப் பட்டுள்ளது.
மின்னணு மற்றும் தகவல் தொழில்நுட்பம்
நரேந்திர மோடி அரசு இந்தியாவில் ஸ்டார்ட் அப் மற்றும் மின்னணுப் பொருளாதாரம் முன் எப்போதும் இல்லாத அளவுக்கு விரைவாக வளர்ச்சி அடையச் செய்கிறது: மத்திய இணை அமைச்சர் ராஜீவ் சந்திரசேகர்
மத்திய மின்னணு மற்றும் தகவல் தொழில்நுட்பத்துறை இணை அமைச்சர் திரு ராஜீவ் சந்திரசேகர் ஐதராபாதில் உள்ள மைக்ரோ சாஃப்ட் நிறுவனத்திற்கு இன்று சென்றார். நாட்டின் மின்னணு நடவடிக்கையை துரிதப்படுத்த ஐதராபாதில் இந்திய தரவு மையத்தை நிறுவ மைக்ரோ சாஃப்ட் நிறுவனம் விருப்பம் தெரிவித்துள்ளது. இந்தியாவில் உள்ள மைக்ரோ சாஃப்ட் தரவு மையம் கடந்த ஐந்தாண்டுகளில் 1,69,000 புதிய திறன்மிக்க தகவல் தொழில்நுட்ப வேலைவாய்ப்பு உட்பட 15 லட்சம் வேலைவாய்ப்புகளை உருவாக்கியுள்ளதாக ஒரு தகவல் தெரிவிக்கின்றது. ஊரடங்குக்கு முன்பாக நாள்தோறும் 270 பீட்டா பைட் தரவு நுகர்வு இருந்த நிலையில் ஊரடங்கிற்கு பிறகு 14 சதவீதம் அதிகரித்து சராசரியாக 308 பீட்டா பைட்டாக அதிகரித்துள்ளது. கொவிட் பாதிப்புக் காலத்திற்கு முன்பைவிட தற்போது ஸ்மார்ட் போன் உபயோகிப்பாளர்கள் 16 சதவீத அளவிற்கு அதிக நேரத்தை செலவழிக்கின்றனர். பள்ளி கல்லூரிகளில் ஆன்லைன் கல்வி, வீட்டிலிருந்தபடியே வேலை ஆகியவற்றின் மூலம் தரவு நுகர்வு பெருமளவு அதிகரித்துள்ளது.
அப்போது பேசிய திரு ராஜீவ் சந்திரசேகர், இந்தியாவின் பொருளாதாரத்தை ஐந்து ட்ரில்லியன் டாலர் அளவிற்கு அதிகரிக்கும் நோக்கில், இந்தியாவின் மின்னணு பொருளாதாரம் விரிவாக்கப்பட்டு செயல்பட்டு வருவதாக கூறினார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1803551
சிறப்பு சேவைகள் மற்றும் கட்டுரைகள்
இந்திய தர நிர்ணய அமைவனத்தின் சென்னை கிளையின் ஏற்பாட்டில் நகை வியாபாரிகள் விழிப்புணர்வு நிகழ்ச்சி புதுச்சேரியில் இன்று நடைபெற்றது
இந்திய தர நிர்ணய அமைவனம்  என்பது இந்திய அரசின் நுகர்வோர் விவகாரங்கள், உணவு மற்றும் பொது விநியோக அமைச்சகத்தின் கீழ் செயல்படும் ஒரு சட்டரீதியான அமைப்பாகும். இது பொருட்களுக்கான தர உரிமம் , மேலாண்மை திட்ட சான்றிதழ், தங்கம் மற்றும் வெள்ளி நகைகள்/கலைப் பொருள்களுக்கான ஹால்மார்க் உரிமம் மற்றும் ஆய்வகச் சேவைகளின் நலன் மற்றும் நுகர்வோர் பாதுகாப்பை நோக்கமாகக் கொண்ட பல்வேறு திட்டங்களைச் செயல்படுத்துகிறது.
இந்திய தர நிர்ணய அமைவனத்தின், சென்னை கிளை அலுவலகம் , நகை வியாபாரிகளுக்கான ஜுவல்லர் விழிப்புணர்வு நிகழ்ச்சியை இன்று நடத்தியது. இந்த பயிற்சி/விழிப்புணர்வு நிகழ்ச்சி புதுச்சேரியில் ஏற்பாடு செய்யப்பட்டது.
விழிப்புணர்வு நிகழ்ச்சியில் புதுச்சேரி, கடலூர், விழுப்புரம், பண்ருட்டி, திண்டிவனம் உள்ளிட்ட பகுதிகளில் இருந்து நகை வியாபாரிகள் சங்கத் தலைவர்கள் மற்றும் ஏராளமான நகை வியாபாரிகள் கலந்து கொண்டனர்.
சென்னை கிளை அலுவலகத்தின் தலைவரும், இணை இயக்குநருமான விஞ்ஞானி திருமதி. ஜி.பவானி, நகை வியாபாரிகள் சங்கத் தலைவர்கள் மற்றும் நகைக்கடைக்காரர்களை வரவேற்று, நிகழ்ச்சியின் நோக்கங்களை விளக்கினார். தொழில்நுட்ப விளக்கக்காட்சியை இணை இயக்குனர் விஞ்ஞானி திரு. பி.ஜே.கௌதம் வழங்கினார்.
புதிய மற்றும் புதுப்பிக்கத்தக்க எரிசக்தி அமைச்சகம்
2000 மெகாவாட் மின்சார வினியோக அமைப்புடன் இணைந்த சூரிய ஒளி மின்னழுத்த திட்டத்துக்கு தலைகீழ் மின் ஏலம்
மத்திய மின்சக்தி அமைச்சகத்தின் கீழ் இயங்கும் மத்திய பொதுத்துறை நிறுவனமான தேசிய நீர்மின் உற்பத்திக் கழகம் , நாட்டின் எந்த இடத்தில் வேண்டுமானாலும் அமைக்கப்படக்கூடிய 2000 மெகாவாட் மின்சார வினியோக அமைப்புடன் இணைந்த சூரிய ஒளி மின்னழுத்த திட்டத்துக்கு 16ம் தேதி அன்று மின்னணு முறையில் ஏலத்தை நடத்தியது. தேசிய நீர்மின் உற்பத்திக் கழகத்தின் தலைவர் மற்றும் நிர்வாக இயக்குனர் திரு. ஏ.கே. சிங் மற்றும் இயக்குனர்  திரு. ஒய்.கே. சௌபே ஆகியோரின் முன்னிலையில் இந்த ஏலம் நடைபெற்றது.
"ஒரு யூனிட்டுக்கு ரூ. 2.55/2.56 என்ற போட்டிக்குரிய விலையில், 2000 மெகாவாட் சூரிய ஒளி மின்சார திறனுடைய திட்டத்தை செயல்படுத்தும் ஏலத்தை மத்திய மின்சக்தி அமைச்சகத்தின் கீழ் இயங்கும் மத்திய பொதுத்துறை நிறுவனமான தேசிய நீர்மின் உற்பத்திக் கழகம் இறுதி செய்துள்ளது. பொது முடக்கத்தின்போது எங்கள் பங்குதாரர்களுடன் மெய் நிகர் தளங்கள் மூலம் தொடர்பு கொண்டு புதிய ஏலங்களை கொண்டு வந்தோம்," என்று மத்திய மின்சாரம் மற்றும் புதிய மற்றும் புதுப்பிக்கத்தக்க எரிசக்தி அமைச்சர், திரு. ஆர்.கே. சிங், தனது சுட்டுரையில் தெரிவித்தார்.
3140 மெகாவாட் மதிப்பீட்டு திறனுடைய 7 ஏலதாரர்களுக்கு இடையே மின்னணு முறை ஏலம் நடந்தது. முதலில் மேற்கோள் காட்டப்பட்ட ஒர் யூனிட்டுக்கு ரூ.2.71 முதல் ரூ.2.78 வரை என்ற விலையில் இருந்து, குறைவான தலைகீழ் மின் ஏலத் தொகையான ஒர் யூனிட்டுக்கு ரூ.2.55 முதல் ரூ.2.56 வரை என்ற விலை, மொத்த ஒதுக்கீட்டு திறனான 2000 மெகாவாட்டுக்கு அடையப்பட்டது. கோவிட்-19 தொற்று காரணமாக இந்தியாவில் அமல்படுத்தப்பட்டுள்ள ஒட்டுமொத்த பொது முடக்கத்தின் போதும், இந்த தலைகீழ் மின்னணு முறை ஏலத்தை தேசிய நீர்மின் உற்பத்திக் கழகம் வெற்றிகரமாக நடத்தி முடித்தது.
ஊரக வளர்ச்சி அமைச்சகம்
அமெரிக்க அதிபருடன் பிரதமர் திரு. நரேந்திர மோடி தொலைபேசியில் பேச்சு
அமெரிக்க அதிபர் மேதகு டொனால்டு டிரம்ப்-புடன் பிரதமர் திரு.நரேந்திர மோடி இன்று தொலைபேசியில் கலந்துரையாடினார்.
ஏழு நாடுகளைக் கொண்ட ஜி7 குழுவுக்கு அமெரிக்கா தலைமை வகிப்பது குறித்து விவாதித்த டிரம்ப், இதனை தற்போது உள்ள உறுப்பினர்களுடன் இந்தியா உள்ளிட்ட பிற முக்கிய நாடுகளை சேர்த்து விரிவுபடுத்த தான் விரும்புவதாகக் கூறினார். இந்த நிலையில், அமெரிக்காவில் நடைபெறும் ஜி7 மாநாட்டில் கலந்துகொள்ளுமாறு பிரதமர் திரு.நரேந்திர மோடிக்கு அவர் அழைப்பு விடுத்தார்.
அதிபர் டிரம்ப்-பின் புத்தாக்க மற்றும் தொலைநோக்குப் பார்வைக்கு பிரதமர் திரு.மோடி பாராட்டு தெரிவித்தார். மேலும், ஜி7 அமைப்பை விரிவாக்கம் செய்வது என்பது, கோவிட்-19 தொற்றுக்குப் பின்பு ஏற்படும் உலகச் சூழலுக்கு ஏற்ப அமையும் என்று மோடி கூறினார். ஜி7 மாநாடு வெற்றிகரமாக அமைய அமெரிக்கா மற்றும் பிற நாடுகளுடன் இணைந்து பணியாற்றுவதில் இந்தியா மகிழ்ச்சி அடையும் என்று அவர் குறிப்பிட்டார்.
அமெரிக்காவில் எழுந்துள்ள மக்களின் போராட்டங்களுக்கு கவலை தெரிவித்த பிரதமர் மோடி, நிலைமைக்கு விரைவில் தீர்வுகாண வாழ்த்துக்களைத் தெரிவித்தார்.
இந்தியா, அமெரிக்காவில் கோவிட்-19 தொற்றுப் பரவல் நிலை, இந்திய-சீன எல்லை நிலவரம், உலக சுகாதார அமைப்பை சீரமைக்க வேண்டியதன் அவசியம் போன்ற
(Visitor Counter : 200
நுகர்வோர் நலன், உணவு மற்றும் பொது விநியோகம் அமைச்சகம்
பருப்பு விலைகளை கட்டுப்படுத்த மத்திய - மாநில அரசுகள் ஒருங்கிணைந்து நடவடிக்கை : இருப்புகள் கண்காணிப்பு
பருப்பு விலைகள் நியாயமான விலையில் விற்கப்படுவதை உறுதி செய்ய மத்திய மற்றும் மாநில அரசுகள் ஒருங்கிணைந்து நடவடிக்கைகள் எடுத்து வருகின்றன.
மக்களுக்கு நியாயமான விலையில் பருப்புகள் கிடைப்பதை உறுதி செய்ய, அத்தியாவசியப் பொருட்களை கண்காணிக்கும் நுகர்வோர் விவகாரத்துறை, பருப்புகளின் இருப்பை கண்காணிக்கும் நடவடிக்கையை தொடங்கியுள்ளது.
இருப்புகளை தெரிவிப்பதற்கான உத்தரவுகள்:
2.1 அத்தியாவசியப் பொருட்கள் தொடர்பான தகவல்கள் மற்றும் புள்ளிவிவரங்களை சேகரிக்க உத்தரவு பிறப்பிக்கும் அதிகாரம் கடந்த 1978ம் ஆண்டு பிறப்பிக்கப்பட்ட உத்தரவு மூலம் மாநிலங்களுக்கு வழங்கப்பட்டது. அதன்படி பருப்பு மில்கள், வியாபாரிகள், இறக்குமதியாளர்கள், தங்களின் இருப்பு விவரத்தை தெரிவிக்க உத்தரவிடும்படி அனைத்து மாநிலங்கள் மற்றும் யூனியன் பிரதேசங்களை மத்திய அரசு கடந்த மே 14ம் தேதி கேட்டுக் கொண்டது. ஒவ்வொரு வாரமும் பருப்புகளின் விலையை கண்காணிக்கும்படி மாநிலங்கள் கேட்டுக் கொள்ளப்பட்டன.
பருப்புகளை பதுக்குவதன் மூலம் சந்தையில் விலை ஏற்றப்படுகிறது. இந்த விரும்பத்தகாத நடைமுறையை தடுக்க, நாடு முழுவதும் பருப்புகளின் இருப்பு நிலவரத்தை அவ்வப்போது தெரிவிக்கும் அணுகுமுறை முதல் தடவையாக மேற்கொள்ளப்பட்டுள்ளது.
2.2 இந்த நடைமுறையை எளிதாக்க ஒரு இணையதளம் உருவாக்கப்பட்டு, அதில் அனைத்து மாநிலங்கள் / யூனியன் பிரதேசங்கள் ஆன்லைன் மூலம் பருப்பு இருப்பு நிலவரங்களை தெரிவிக்கும்படி கடந்த மாதம் 17ம் தேதி நடந்த காணொலி காட்சி கூட்டத்தில் கேட்டுக் கொள்ளப்பட்டுள்ளது.
3. கொள்முதல் அதிகரிப்பு:
• பருப்புகளின் விலைகள் நிலையாக இருப்பதை உறுதி செய்ய, பருப்பு கொள்முதல் இலக்கு இந்த நிதியாண்டில் பராமரிக்கப்படவுள்ளது. விலை நிலைப்பாடு நிதியின் கீழ் இந்த அளவு 23 லட்சம் மெட்ரிக் டன்னாக உயர்த்தப்படவுள்ளது. சுண்டல், மைசூர் பருப்பு, பாசி பயிறு ஆகியவற்றின் கொள்முதல் நடைபெற்று வருகிறது. பருப்பு கொள்முதல் நடவடிக்கையில் மாநில அரசு அமைப்புகளுடன் இணைந்து நுகர்வோர் விவகாரத்துறை சார்பில் தேசிய வேளாண் கூட்டுறவு சந்தை கூட்டமைப்பு  ஈடுபட்டுள்ளது.
4. பல்வேறு நலத்திட்டங்கள், பிரதமரின் ஏழைகள் நலன் உணவு திட்டத்தின் கீழ் பருப்புகள் வழங்கப்படுகின்றன. பொது விநியோக திட்டம், மதிய உணவு திட்டம், ஐசிடிஎஸ் திட்டங்கள் மூலம் மத்திய தொகுப்பிலிருந்து அரசுத் துறைகள் பருப்புகளை பயன்படுத்துகின்றன. பல்வேறு நலத்திட்டங்களின் கீழ் மாநிலங்களுக்கு, மத்திய அரசு பருப்புகளை வழங்குகிறது. 2020-21ம் ஆண்டில் 1.18 லட்சம் மெட்ரிக் டன் பருப்புகள் மாநிலங்களுக்கு வழங்கப்பட்டுள்ளன.
பிரதமரின் ஏழைகள் நலன் உணவு திட்டத்தின் கீழ் ரேஷன் கடைகள் மூலம் 14.23 லட்சம் மெட்ரிக் டன் பருப்புகள் வழங்கப்பட்டுள்ளன.
சில்லரை விற்பனையில் தலையீடு:
• பருப்புகளின் சில்லரை விற்பனை விலைகளை குறைக்க, மத்திய தொகுப்பிலிருந்து பருப்புகளை வழங்கும் முறை கடந்த 2020-21ம் ஆண்டில் அறிமுகம் செய்யப்பட்டது. இதன் படி பாசி பயறு, உளுந்து மற்றும் துவரை ஆகியவை மாநிலங்களின் கூட்டுறவு அமைப்புகளுக்கு தள்ளுபடி விலையில் வழங்கப்பட்டன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1728295
நீர்வளத் துறை அமைச்சகம்
யமுனா செயல் திட்டப் பணிகளை துரிதப்படுத்துமாறு அதிகாரிகளுக்கு கட்கரி அறிவுறுத்தல்
புதுதில்லியில் நேற்று தில்லி ஜல் வாரிய அதிகாரிகளுடன் ஆய்வு நடத்திய மத்திய நீர்வளத்துறை, நதி மேம்பாடு, கங்கை புத்துயிரூட்டல் துறை அமைச்சர் திரு. நிதின் கட்கரி, யமுனா செயல்திட்டப் பணிகள் உள்ளிட்ட அனைத்துத் திட்டங்களையும் விரைவுப்படுத்துமாறு அதிகாரிகளுக்கு உத்தரவிட்டார்.
திரு. நிதின் கட்கரி தலைமையில் நடந்த ஆய்வுக் கூட்டத்தில் தில்லி முதலமைச்சர் திரு. அரவிந்த் கேஜரிவால், மத்திய நீர்வளத்துறை, நதி மேம்பாடு மற்றும் கங்கை புத்துயிரூட்டல் துறை இணையமைச்சர் டாக்டர் சத்யபால் சிங், திட்டங்களின் அனைத்து ஒப்பந்ததாரர்கள், ஆலோசகர்கள் மற்றும் தில்லி ஜல் வாரியம் மற்றும் கங்கை தூய்மைக்கான தேசிய இயக்க மூத்த அதிகாரிகள் கலந்துக் கொண்டனர்.
தில்லியின் ஜீவநாடியான யமுனா நதி தூய்மையானதாகவும், துடிப்புடனும் ஓடும் வகையில் அது தொடர்பான அனைத்துத் திட்டங்களையும் குறிப்பிட்ட கால அவகாசத்துக்குள் நிறைவடைய செய்ய வேண்டுமென்ற தீர்மானத்துடன் ஆய்வுக் கூட்டம் முடிவடைந்தது.
கூடுதல் விவரங்களுக்கு www.pib.nic.in என்ற இணையதளத்தைப் பார்க்கவும்.
(Visitor Counter : 66
மின்னணு மற்றும் தகவல் தொழில்நுட்பம்
டிஜிட்டல் ஊடக ஒழுங்குமுறை
டிஜிட்டல் ஊடகங்களை ஒழுங்கு முறைப்படுத்துவதற்கான தனிச் சட்டம் இயற்றும் உத்தேசம் தற்சமயம் அரசின் பரிசீலனையில் இல்லை என்று மத்திய மின்னணு மற்றும் தகவல் தொழில்நுட்பத்துறை இணை அமைச்சர் திரு ராஜீவ் சந்திரசேகர் கூறியுள்ளார்.
மாநிலங்களவையில் எழுத்து மூலம் அளித்த பதிலில் இதனைத் தெரிவித்துள்ள அவர், 2000மாவது ஆண்டின் தகவல் தொழில்நுட்ப சட்டத்தில் மத்திய அரசு திருத்தம் செய்து 2021ஆம் ஆண்டு தகவல் தொழில்நுட்ப விதிமுறைகளைக் கொண்டுவந்தது. டிஜிட்டல் ஊடகங்கள் இந்த விதிமுறைகள்படி செயல்பட அனுமதிக்கப்பட்டுள்ளன. இந்த விதிமுறைகளை மீறும் ஊடகங்கள் மீது விசாரணை நடத்தி நடவடிக்கை எடுக்க வகை செய்யப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1884067
SM/PKV/KPG/KRS
மனித வள மேம்பாட்டு அமைச்சகம்
அலிகார் முஸ்லீம் பல்கலைக்கழகத்தின் ஜவஹர்லால் நேரு மருத்துவக் கல்லூரி  தேர்வு மையத்தை மத்திய கல்வி அமைச்சர் காணொலிக் காட்சி மூலம் திறந்து வைத்தார்
அலிகார் முஸ்லீம் பல்கலைக்கழகத்தின் ஜவஹர்லால் நேரு மருத்துவக் கல்லூரியின்  தேர்வு மையத்தை மத்திய கல்வி அமைச்சர் திரு. ரமேஷ் பொக்ரியால் 'நிஷாங்க்'காணொலி காட்சி தளம் மூலம் திறந்துவைத்தார் . இரண்டு கோடி ரூபாய் அரசு மானியத்தில் இந்தத் தேர்வு மையம் கட்டப்பட்டுள்ளது
இந்நிகழ்ச்சியில் பேசிய மத்திய அமைச்சர், உலகம் முழுவதும் குறிப்பாக கல்வி மற்றும் கற்றல் துறைகளில் இதற்கு முன் எப்போதும் இல்லாத வகையில் கோவிட்-19 நோய் தொற்றின் இடையூறை எதிர்கொண்டுள்ளது; இந்நிலையில் நமது கற்றல் மையங்களும் மற்றும் மாணவர்களும் பாதிக்கப்படக்கூடாது என்பதில் அரசு உறுதிபூண்டுள்ளதாகத் தெரிவித்தார்
சுதந்திரப் போராட்டத்தில் அலிகார் முஸ்லீம் பல்கலைக்கழகம்  ஒரு முக்கிய பங்காற்றியிருப்பதைக் குறிப்பிட்ட திரு.பொக்ரியால், இன்றும் அந்த பல்கலைக்கழகம்.தேசபக்தியின் வலுவான உணர்வை எதிரொலிக்கிறது என்றார். அதன் சிறப்பான கல்வி போதனை, அதற்கு விலைமதிப்பற்ற தேசிய சொத்தை உருவாக்கி உள்ளது. கோவிட் 19 நோய் தொற்று பரவலால் நாடு பாதிக்கப்பட்டிருக்கும் நேரத்தில் அதன் மருத்துவக் கல்லூரி ஒரு புதிய நம்பிக்கையின் சைகையை வெளிப்படுத்துகிறது. கொரோனா வைரஸ் தொற்றுப் பரவல் காரணமாக பாதகமான சூழ்நிலைகள் இருந்தபோதிலும், தொடர்ச்சியான சாதகமான மாற்றத்துடன் அனைத்து வகையிலும் வளர்ச்சியை உறுதி செய்த அலிகார் முஸ்லீம் பல்கலைக்கழகத்தின் துணைவேந்தரை மத்திய அமைச்சர் பாராட்டினார்.